open-index/open-wikipedia-markdown huggingface dataset:
Αγία Κυριακή Χαλκιδικής

Η **Αγία Κυριακή** είναι οικισμός της δημοτικής κοινότητας Νέου Μαρμαρά, της δημοτικής ενότητας και Δήμου Σιθωνίας, της Περιφερειακής ενότητας (τέως Νομού) Χαλκιδικής, στην Περιφέρεια Μακεδονίας, σύμφωνα με το πρόγραμμα *Καλλικράτης*. Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Χαλκιδικής του νομού Χαλκιδικής, στο γεωγραφικό διαμέρισμα Μακεδονίας.

## Γεωγραφικά στοιχεία
Η Αγία Κυριακή είναι παράλιος οικισμός στο μεσαίο «πόδι» της Χαλκιδικής, τη Σιθωνία. Βρίσκεται στον κόλπο της Κασσάνδρας, μετά τον Νέο Μαρμαρά και σε μέσο σταθμικό υψόμετρο 5 μέτρα. Απέχει 70 χιλιόμετρα περίπου νοτιοανατολικά του Πολύγυρου (μέσω Γερακινής).

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Νέου Μαρμαρά του νομού Χαλκιδικής. Με το ΦΕΚ 244Α – 04/12/1997 αποσπάστηκε από την κοινότητα Νέου Μαρμαρά  και προσαρτήθηκε στον Δήμο Σιθωνίας.

## Αξιοθέατα
* Η εκτεταμένη παραλία του οικισμού 
## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, εκδ. 2006
* Εγκυκλοπαίδεια Πάπυρος Λαρούς, εκδ. 1963
* Εγκυκλοπαίδεια Δομή, εκδ. 2002-4
* Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Σιθωνίας
Σπαθιά στο Βράχο

Το μνημείο **Σπαθιά στο Βράχο** (*[[Νορβηγική γλώσσα|Νορβηγικά]]*: Sverd i fjell) αποτελείται από τρία τεράστια μπρούτζινα σπαθιά και αποτίει φόρο τιμής στη Μάχη του Χαφρσφιόρντ (*[[Νορβηγική γλώσσα|Νορβηγικά]]*: Slaget i Hafrsfjord) που έλαβε χώρα το 872 μ.Χ. Σε αυτή τη μάχη, ο Βασιλιάς Χάραλντ Χορφάγκρε (*[[Νορβηγική γλώσσα|Νορβηγικά]]*: Harald Hårfagre), γνωστός και ως "Χάραλντ ο Δίκαιος", ένωσε τη Νορβηγία σε ένα ενιαίο βασίλειο.

## Δημιουργία
Το μνημείο σχεδιάστηκε από τον Φριτζ Ρόεντ (*[[Νορβηγική γλώσσα|Νορβηγικά]]*: Fritz Røed) (1928 - 2002) από το Μπρύνε (*[[Νορβηγική γλώσσα|Νορβηγικά]]*: Bryne), νότια του Σταβάνγκερ. Τα σπαθιά έχουν ύψος σχεδόν 10 μέτρα και τα δυο αντιπροσωπεύουν την ειρήνη και την ενότητα. Το τρίτο και μεγαλύτερο, αντιπροσωπεύει το σπαθί του ίδιου του Χάραλντ. Τα σπαθιά είναι τοποθετημένα μέσα στο βράχο συμβολίζοντας την ειρήνη.

Την αποκάλυψη του μνημείου έκανε ο Βασιλιάς της Νορβηγίας Όλαφ Ε' το 1983.

Μία σάγκα του Τόρνμπιορν Χορνκλόβε (*[[Νορβηγική γλώσσα|Νορβηγικά]]*: Torbjørn Hornklove), αυλικού ποιητή του βασιλιά Χάραλντ Χορφάγκρε, με τίτλο "Η Μάχη του Χαφρσφιόρντ" αποτέλεσε έμπνευση του Φριτζ Ρόεντ.

## Περιοχή
Το μνημείο βρίσκεται στην παράκτια περιοχή Μολλεμπούκτα (*[[Νορβηγική γλώσσα|Νορβηγικά]]*: Møllebukta), που σημαίνει μύλος (*[[Νορβηγική γλώσσα|Νορβηγικά]]*: mølla) της ακτής (*[[Νορβηγική γλώσσα|Νορβηγικά]]*: bukta), νότια του Χαφρσφιόρντ (*[[Νορβηγική γλώσσα|Νορβηγικά]]*: Hafrsfjord). Η ευρύτερη περιοχή της παραλίας είναι καλυμμένη από γρασίδι.

## Αναφορές του μνημείου

Το μνημείο εμφανίζεται στο heavy metal ντοκιμαντέρ  του Σαμ Νταν. Επίσης, στο βιντεοπαιχνίδι Brütal Legend του Τιμ Σάφερ (*[[Αγγλική γλώσσα|Αγγλικά]]*: Tim Schafer), υπάρχει μια ανθρώπινη στρατιωτική βάση αντιστασιακών που ονομάζεται Μπλέιντχεντζ (*[[Αγγλική γλώσσα|Αγγλικά]]*: Bladehenge), η ψηφιακή δημιουργία της οποίας είναι βασισμένη στο εν λόγω μνημείο. Οι παίχτες μπορούν να κερδίσουν (ή "ξεκλειδώσουν") την διάκριση "Νορβηγικό ξεπροβόδισμα" (*[[Αγγλική γλώσσα|Αγγλικά]]*: Norwegian Sendoff) παρευρισκόμενοι σε αυτή την περιοχή.

## Παραπομπές



## Εξωτερικοί Σύνδεσμοι
* Σπαθιά στο βράχο
* Ιστορία της Νορβηγίας

Κατηγορία:Πολιτισμός της Νορβηγίας
Κατηγορία:Βίκινγκ
Κατηγορία:Σκανδιναβία
Κράγος

Ο **Κράγος** είναι ένα βουνό στην Τουρκία, εκεί όπου ήταν η αρχαία Λυκία, στη Μικρά Ασία. 
 
Ο Στράβωνας, η περιγραφή του οποίου είναι από τα δυτικά προς τα ανατολικά, μετά το ακρωτήριο της Τελμησσού αναφέρει τον Αντικράγο, όπου βρισκόταν η Καρμυλησσός και μετά ο Κράγος ο οποίος έχει οκτώ κορυφές, και η ομώνυμη πόλη Κράγος. Τα Πίναρα στο εσωτερικό βρισκόταν στους πρόποδες του Κράγου. Υπάρχουν νομίσματα της πόλης του Κράγου κατά τη ρωμαϊκή αυτοκρατορική περίοδο, με την επιγραφή *Λυκιων Κρ.* ή *Κρα.* ή *Κραγ.* Η έκταση του Αντικράγου και του Κράγου αναπαρίσταται στο χάρτη των Spratt και Forbes να εκτείνεται από τα νότια από την περιοχή της Τελμησσού, και να σχηματίζει το δυτικό όριο της χαμηλότερης λεκάνης του ποταμού Ξάνθου. Το νοτιότερο κομμάτι είναι ο Κράγος. Στο χάρτη της Καραμανίας του Φράνσις Μποφόρ σημειώνεται στα 1.828 μέτρα.

Η εξερεύνηση αυτής της ακτής από τον Μποφόρ άρχισε από το Γεντιμπουρούν (Yedy-Booroon, κυριολεκτικά "επτά μύτες", επτά κορυφές), μια σειρά από ψηλά και απότομα βουνά τα οποία φαίνεται ότι ήταν ο αρχαίος Κράγος της Λυκίας. Τα ερείπια των Πινάρων βρίσκονται, εκεί που τα περιγράφει ο Στράβωνας, στην ανατολική μεριά αυτής της οροσειράς, περίπου στα μισά μεταξύ της Τελμησσού και το τέλος της οροσειράς στη νότια ακτή. Υπάρχει ένα πέρασμα μεταξύ των κορυφών του Κράγου και του Αντικράγου. Μεταξύ των κορυφών υπάρχει ένα οροπέδιο στα 1.219 μέτρα πάνω από το επίπεδο της θάλασσας, και πάνω από αυτό υψώνεται η ψηλότερη κορυφή του Κράγου, 762 μέτρα πάνω από αυτό το σημείο. Το πρώτο μισό της ανάβασης από το οροπέδιο είναι μέσω πυκνού δάσους, ενώ το υπόλοιπο σε γυμνό βράχο. Από την κορυφή μπορεί κανείς να έχει θέα ολόκληρης της πεδιάδας του Ξάνθου, και των φαραγγιών του Μασσίκυτου, ο οποίος βρίσκεται ανατολικά αυτής της πεδιάδας. Η πλευρά προς τη θάλασσα είναι τόσο απότομη, που από αυτή την ψηλή κορυφή τα κύματα φαίνονται να σκάνε άσπρα στη βάση αυτού του απόκρημνου ορεινού όγκου. Φαίνεται ότι ο Στράβωνας είναι σωστός στην περιγραφή του μιας κοιλάδας που χωρίζει τον Αντικράγο από τον Κράγο, και το ψηλότερο κομμάτι, το οποίο υψώνεται πάνω από τη θάλασσα στις Επτά Κορυφές, φαίνεται ότι είναι η επτά κορυφές για τις οποίες μιλάει ο Στράβωνας. Υπήρχε σύμφωνα με το Σκύλακα και τον Πλίνιο (τόμος 27) ένα ακρωτήριο Κράγος, το οποίο πρέπει να ήταν η Επτά Κορυφές. Η *<span lang="grc" dir="ltr">Ιερά Άκρα</span>* του Σταδιασμού επίσης φαίνεται ότι είναι οι Επτά Κορυφές. Η τοποθεσία του Κράγου μεταξύ του Ξάνθου και της Τελμησσού αναφέρεται από τον Πομπόνιο Μέλα, ο οποίος και αυτός μάλλον εννοεί το ίδιο μέρος της οροσειράς. 

Οι βράχοι και τα δάση του Κράγου κάποιες φορές αναφέρονται σε ποιητικά έργα σαν την περιστασιακή κατοικία της Ντιάνα (η αντίστοιχη της Αρτέμιδος θεά των λατίνων). Εδώ τέλος σύμφωνα με πηγή που αναφέρει ο Στέφανος ο Βυζάντιος (στο λήμμα Κράγος), ήταν τα λεγόμενα θεῶν ἀγρίων ἄντρα (τα σπήλαια των άγριων θεών). 

## Παραπομπές


Κατηγορία:Λυκία
Κατηγορία:Βουνά της Τουρκίας
Ιωάννης Γιουρούκος

Ο **Ιωάννης  Γιουρούκος** (1796-1869) ήταν αγωνιστής της επανάστασης του 1821 από την Κορινθία, πληρεξούσιος στην Ε’ Εθνοσυνέλευση του 1832 και στην εν Αθήναις Β΄ Εθνική των Ελλήνων Συνέλευση του 1862..

thumb|right|400px|Υπογραφή Ιωάννου Γιουρούκου
Πολέμησε μαζί με τον αδελφό του Φίλη  (Τριαντάφυλλο) ως επικεφαλής των συμπολιτών του σε πολλές μάχες της Πελοποννήσου  (Τριπολιτσά, Δερβενάκια, Αγιονόρι, Ακροκόρινθος και  στη μάχη της  Καυκαριάς στις 26-27 Αυγούστου 1827) καθώς και σε όλες της μάχες της ιδιαίτερης του πατρίδας της Κορινθίας.
Με τον Γεώργιο Καραϊσκάκη συμμετείχε στην μάχη της Αττικής εκεί όπου με περίσσια παλληκαριά κράτησε ολόκληρο οχύρωμα και τραυματίστηκε στο στήθος.
Στην συνέχεια ακολούθησε, πάντα μαζί με τον αδερφό του, τον Στρατάρχη   Δημήτριο Υψηλάντη  στους αγώνες για την απελευθέρωση της Στερεάς Ελλάδας  όπου « άφησαν μνήμην ως παλικάρια» όπως διηγείται ο Φωτάκος.
Κατά την συγκρότηση των Χιλιαρχιών επί  κυβερνήτη Ιωάννου Καποδίστρια έγινε Πεντακοσίαρχος, ο δε  αδελφός του Φίλης Εκατόνταρχος στην Χιλιαρχία του Χριστόδουλου Χατζηπέτρου. 

Μετά την απελευθέρωση  παρέμεινε στην Ενεργή Φάλαγγα ως  Ταγματάρχης του ελληνικού στρατού.
Στην κηδεία του Θεόδωρου Κολοκοτρώνη έφερε την τιμή να προπορεύεται  μαζί με άλλους δύο ταγματάρχες, τους Δημήτριο Σκυλοδήμο και Δημήτριο Πετροπουλάκη,  φέροντες τα παράσημα του γέρου σε μεταξωτά μαξιλάρια.
Το 1832 έλαβε  μέρος  στην εν Ναυπλίω Ε’ Εθνοσυνέλευση  και το 1862 στην εν Αθήναις  Β΄ Εθνική των Ελλήνων Συνέλευση.

Προήχθη έως του βαθμού του Συνταγματάρχη και απεβίωσε στην Κόρινθο στις 10 Ιανουαρίου 1869.

## Βιβλιογραφία


Κατηγορία:Έλληνες πληρεξούσιοι
Κατηγορία:Αγωνιστές του 1821
Αγία Κυριακή Κοζάνης

*Για τον συνώνυμο οικισμό στο νομό Κοζάνης δείτε το λήμμα: [[Αγία Κυριακή Βελβεντού Κοζάνης]]*

Η **Αγία Κυριακή** είναι οικισμός της δημοτικής ενότητας του δήμου Κοζάνης, της περιφερειακής ενότητας (τέως νομού) Κοζάνης, στην περιφέρεια Δυτικής Μακεδονίας, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Κοζάνης του νομού Κοζάνης , στο γεωγραφικό διαμέρισμα Μακεδονίας.

## Γεωγραφία
Η Αγία Κυριακή είναι ορεινός οικισμός που βρίσκεται ακριβώς Δ.ΝΔ. της πόλης της Κοζάνης (από την έξοδο προς το γήπεδο και το υπαίθριο θέατρο της πόλης), σε μέσο σταθμικό υψόμετρο 760.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στον δήμο Κοζάνης.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, εκδ. 2006
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Google Earth
*eetaa.gr

Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Μέρες οργής, ένα ρέκβιεμ για την Ευρώπη

Το ***Μέρες οργής, ένα ρέκβιεμ για την Ευρώπη*** είναι ποιητική - δοκιμιακή ταινία του σκηνοθέτη Βασίλη Μαζωμένου, βασισμένη σε συνδυαστικές τεχνικές κινούμενου σχεδίου, ντοκιμαντέρ και μυθοπλασίας. Είναι η πρώτη ελληνική ταινία μεγάλου μήκους που έγινε μεταφορά από βίντεο σε φιλμ και, παράλληλα, το ντεμπούτο του σκηνοθέτη Βασίλη Μαζωμένου, ο οποίος έγραψε το σενάριο, κάνοντας και την παραγωγή. 

Έκανε πρεμιέρα το 1996 στο 37ο Φεστιβάλ Κινηματογράφου Θεσσαλονίκης (όπου έλαβε ειδικό βραβείο για τον πειραματισμό του)****** και ήταν επίσημη ελληνική συμμετοχή στο διεθνές Φεστιβάλ Βελιγραδίου. Μέρος της κινηματογραφικής τριλογίας του Βασίλη Μαζωμένου πάνω στην παρακμή του Δυτικού Πολιτισμού, η ταινία προβλήθηκε στην ρετροσπεκτίβα του Φεστιβάλ Κινηματογράφου του Πόρτο το 2001, όπου ο Βασίλης Μαζωμένος τιμήθηκε με το ειδικό βραβείο του φεστιβάλ. 

Πρόκειται για ένα ιδιαίτερο Mockumentary βασισμένο στην τεχνική του ψηφιακού κινούμενου σχεδίου.

## Πλοκή
Αφού ο Δαίδαλος εγκαταλείψει τον λαβύρινθο, φτάνει στην Ευρώπη για να χτίσει την ιδανική πολιτεία. Όμως στα σχέδια του μπαίνουν εμπόδιο μυθολογικές δυνάμεις του Σκότους. Ο πόλεμος μαζί τους είναι αναπόφευκτος. Στην ταινία, το ταξίδι του Δαίδαλου μέσα στο Μύθο και την Ιστορία ταυτίζεται με τη γέννηση, την ακμή και την παρακμή του δυτικού πολιτισμού. 

Γράφει ο Antonio Reis στον κατάλογο του Φεστιβάλ Κινηματογράφου του Πόρτο:  Τέλος, γράφει ο Βρασίδας Καραλής, στην *Ιστορία του Ελληνικού Κινηματογράφου*:

## Παραπομπές


## Βιβλιογραφία
*Βρασίδας Καραλής, *A history of Greek cinema*

## Εξωτερικοί σύνδεσμοι
* 
* ''Μέρες Οργής, ένα Ρέκβιεμ για την Ευρώπη'' στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1990
Κατηγορία:Ταινίες του 1995
Κατηγορία:Ελληνικές ταινίες κινουμένων σχεδίων
Κατηγορία:Ελληνικές ασπρόμαυρες ταινίες
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Βασίλη Μαζωμένου
Κατηγορία:Ταινίες σε σενάριο Βασίλη Μαζωμένου
Κατηγορία:Σκηνοθετικό ντεμπούτο σε ταινίες
Κατηγορία:Ελληνικές ταινίες φαντασίας
Κατηγορία:Ταινίες βασισμένες σε Αρχαία Ελληνικά θεατρικά έργα
Κατηγορία:Ταινίες παραγωγής Ελληνικού Κέντρου Κινηματογράφου
Κατηγορία:Ταινίες με θέμα τον χρόνο
Κατηγορία:Σινεφίλ ταινίες
Μεσόγειο Σάμου

Το **Μεσόγειο** (παλιά ονομασία **Αρβανίτες**) είναι ορεινό χωριό της Σάμου με πληθυσμό 109 κατοίκους (απογραφή 2011). Διοικητικά ανήκει στην Δημοτική Ενότητα Πυθαγορείου του Δήμου Ανατολικής Σάμου. Το χωριό είναι κτισμένο σε υψόμετρο 574 μέτρων στις πλαγιές του όρους Καρβούνης, στο κεντρικό τμήμα της Σάμου, κοντά στο χωριό Πάνδροσο.

## Παραπομπές


Κατηγορία:Χωριά της περιφερειακής ενότητας Σάμου
Κατηγορία:Δήμος Ανατολικής Σάμου
Ο θρίαμβος του χρόνου

***Ο θρίαμβος του χρόνου*** είναι ποιητική - δοκιμιακή ταινία του σκηνοθέτη Βασίλη Μαζωμένου, βασισμένη σε συνδυαστικές τεχνικές κινούμενου σχεδίου, ντοκιμαντέρ και μυθοπλασίας. Απέσπασε το 1996 το ειδικό βραβείο στο Φεστιβάλ Κινηματογράφου Θεσσαλονίκης και ήταν την επόμενη χρονιά επίσημη ελληνική συμμετοχή στο διεθνές Φεστιβάλ Βελιγραδίου.** Συνιστά μέρος της κινηματογραφικής τριλογίας του σκηνοθέτη πάνω στην παρακμή του δυτικού πολιτισμού. Είναι η δεύτερη ελληνική ταινία μεγάλου μήκους που έγινε μεταφορά από βίντεο σε φιλμ, μετά το *[[Μέρες οργής, ένα ρέκβιεμ για την Ευρώπη]]*.

## Πλοκή
Μια διαχρονική ποιητική περιπλάνηση στο παγκόσμιο μουσείο της ματαιοδοξίας, με οδηγό τον Δον Κιχώτη. Το μουσείο της ματαιοδοξίας φιλοξενεί σύμβολα του παρελθόντος του Δυτικού Πολιτισμού, όταν ο άνθρωπος ονειρευόταν κι έχτιζε πολιτείες, και ο κοσμικός Ηγεμόνας, μέσω των επίγειων υπαλλήλων του, γκρέμιζε. Ο Δον Κιχώτης, σαν άλλος Προμηθέας, έρχεται αντιμέτωπος με τον Δημιουργό. Μετατρέπεται σε πολεμιστή και οδηγεί τις ψυχές -κατοίκους της Πολιτείας του- προς έναν φανταστικό παράδεισο. Ο Ισπανός Οδυσσέας ακολουθεί τον Χρυσό Αιώνα του Δυτικού Πολιτισμού σαν απωθημένο και ενοχή του. Ταξιδεύοντας στον αιώνα μας, όπου ο πολιτισμός αυτός καταρρέει μέσα στις αντιφάσεις της μοντέρνας μυθοπλασίας του.

## Προβολές - διακρίσεις
Η ταινία προβλήθηκε στο αναδρομικό αφιέρωμα του Φεστιβάλ Κινηματογράφου του Πόρτο για τον φανταστικό κινηματογράφο, όπου ο Μαζωμένος τιμήθηκε με το ειδικό βραβείο του φεστιβάλ. *Ο θρίαμβος του χρόνου*, όπως και η πρώτη ταινία του σκηνοθέτη *Μέρες Οργής, ένα Ρέκβιεμ για την Ευρώπη* (1995), είναι ένα ιδιαίτερο Mockumentary, βασισμένο στην τεχνική του ψηφιακού κινούμενου σχεδίου.

Ο καθηγητής του Πανεπιστημίου του Σίδνεϊ Βρασίδας Καραλής, έγραψε για την ταινία στην *Ιστορία του ελληνικού κινηματογράφου*:

## Παραπομπές


## Εξωτερικοί σύνδεσμοι
*  Ανακτήθηκε στις 10-03-2017
*  ''Ο θρίαμβος του Χρόνου'' στην Ταινιοθήκη της Ελλάδος. Ανακτήθηκε στις 10-03-2017

Κατηγορία:Ελληνικές ταινίες της δεκαετίας 1990
Κατηγορία:Ταινίες του 1996
Κατηγορία:Ελληνόφωνες ταινίες
Κατηγορία:Ελληνικές ταινίες κινουμένων σχεδίων
Κατηγορία:Ελληνικές δραματικές ταινίες
Κατηγορία:Ελληνικές ταινίες φαντασίας
Κατηγορία:Ταινίες σε σκηνοθεσία Βασίλη Μαζωμένου
Κατηγορία:Ταινίες σε σενάριο Βασίλη Μαζωμένου
Κατηγορία:Ταινίες βασισμένες σε ισπανικά μυθιστορήματα
Κατηγορία:Ταινίες με θέμα τον χρόνο
Κατηγορία:Σινεφίλ ταινίες
Η μνήμη

***Η μνήμη*** είναι ελληνική δραματική ταινία του σκηνοθέτη Βασίλη Μαζωμένου, ο οποίος έγραψε και το σενάριο, αλλά έκανε και την παραγωγή μαζί με τον Γιώργο Κολόζη. Η ταινία βραβεύθηκε το 2002 στα Κρατικά Βραβεία Ποιότητας του Υπουργείου Πολιτισμού με το δεύτερο βραβείο για ταινία τεκμηρίωσης ή ταινία κινουμένων σχεδίων μεγάλου μήκους.

## Πλοκή
Ένας ποιητής φωτογραφίζεται με ατελείωτες ερωμένες του, στην ίδια γωνιά του γραφείου του, για δεκαπέντε χρόνια. Μια ηθοποιός μιλά για τους έρωτες της πάνω στη θεατρική σκηνή. Η ταινία ανήκει στο καλλιτεχνικό ρεύμα του ποιητικού κινηματογράφου, παντρεύοντας ετερόκλητες τεχνικές (μυθοπλαστικές με καθαρά ντοκιμαντερίστικες) καθώς και ψηφιακό κινούμενο σχέδιο. Πρόκειται για ένα έργο πάνω στην αναζήτηση του έρωτα και στη λαγνεία. Ένα μεγάλο μέρος της βασίζεται στο τελευταίο επεισόδιο του *[[Οδυσσέας (Τζέιμς Τζόις)|Οδυσσέα]]* του Τζέιμς Τζόυς. 

## Παραπομπές


## Εξωτερικοί σύνδεσμοι
* H mnini στο IMDb
* ''Η μνήμη'' στην Ταινιοθήκη της Ελλάδος
* ''Η μνήμη'' στο Cinemanews.gr

Κατηγορία:Ελληνικές ταινίες της δεκαετίας 2000
Κατηγορία:Ταινίες του 2002
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Βασίλη Μαζωμένου
Κατηγορία:Ταινίες σε σενάριο Βασίλη Μαζωμένου
Κατηγορία:Ταινίες γυρισμένες στην Ελλάδα
Κατηγορία:Ταινίες με θέμα τον χρόνο
Κατηγορία:Σινεφίλ ταινίες
Guilt (ταινία)

Το ***Guilt*** είναι δραματικό ποιητικό θρίλερ ελληνοκυπριακής συμπαραγωγής του 2009, σε σκηνοθεσία, σενάριο και παραγωγή Βασίλη Μαζωμένου.

## Πλοκή
Η ταινία παρακολουθεί την ιστορία της Κύπρου μέσα από τη ζωή ενός ηλικιωμένου εμπόρου όπλων (Νίκος Αρβανίτης) που «ξαναβλέπει» όσα έζησε στο νησί για πενήντα ταραγμένα χρόνια. Ο έμπορος όπλων μπαίνει γέρος για μια εγχείρηση και μέσω της νάρκωσης βυθίζεται σε έναν εφιάλτη, όχι μόνο για τις δεκαετίες της ζωής του, αλλά για την ιστορία της πατρίδας του και πως αυτός θεωρεί ότι την επηρέασε αρνητικά. Με κυρίαρχο το συναίσθημα της ενοχής που φέρει ο κεντρικός χαρακτήρας, η ταινία χωρίζεται σε τρεις σημαντικές ιστορικές περιόδους, το 1959 (αποχώρηση των Άγγλων), το 1974 (τουρκική εισβολή) και το 1996 (δολοφονία Σολομού). 

## Διανομή

* Νίκος Αρβανίτης - έμπορος όπλων
* Κωνσταντίνος Σειραδάκης - Σολ
* Γιάννης Τσορτέκης - Κλαρκ
* Άρτο Απαρτιάν - αξιωματικός
* Εβελίνα Παπούλια - σύζυγος εμπόρου
* Κίμωνας Αποστόπουλος - διοικητής
* Στέλλα Φυρογένη - σύζυγος διοικητή
* Σοφοκλής Κασκαούνιας - λοχαγός
* Ντίνος Λύρας - γιατρός
* Μάριος Ιωάννου - κατάδικος

## Κριτικές

Ο ΜΑΡΙΟΣ ΜΙΧΑΗΛΙΔΗΣ έγραφε για την ταινία στην Ελευθεροτυπία 
Ο Νίνος Μικελίδης έγραψε στην ίδια εφημερίδα
Ενώ ο ΜΠΆΜΠΗΣ ΔΕΡΜΙΤΖΆΚΗΣ έγραψε

## Διακρίσεις και Βραβεία
Επίσημη κυπριακή και ελληνική συμμετοχή στα διεθνή φεστιβάλ Μόντρεαλ (Καναδά), Γκόα (Ινδία), Κάιρο (Αίγυπτος), Τάλιν (Εσθονία), Fantasporto (Πορτογαλία), ενώ κλήθηκε να "ανοίξει" το Πανόραμα Ευρωπαϊκού Κινηματογράφου στην Αθήνα (2009). Η ταινία βρέθηκε το 2009 στις πέντε υποψήφιες για το βραβείο καλύτερης ταινίας για τα βραβεία της Ελληνικής Ακαδημίας Κινηματογράφου. Το 2012 απέσπασε βραβείο καλύτερου σεναρίου και φωτογραφίας στο London Greek film festival και το 2010 το καλύτερο σάουντρακ ελληνικής ταινίας.

## Παραπομπές


## Εξωτερικοί σύνδεσμοι
* 

Κατηγορία:Ελληνικές ταινίες της δεκαετίας 2000
Κατηγορία:Κυπριακές ταινίες
Κατηγορία:Ταινίες του 2009
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Πολιτικές θρίλερ ταινίες
Κατηγορία:Ελληνικές θρίλερ ταινίες
Κατηγορία:Ελληνικές ταινίες φαντασίας
Κατηγορία:Ταινίες σε σκηνοθεσία Βασίλη Μαζωμένου
Κατηγορία:Ταινίες σε σενάριο Βασίλη Μαζωμένου
Κατηγορία:Ταινίες βασισμένες σε θεατρικά έργα
Κατηγορία:Ταινίες παραγωγής ΕΡΤ
Κατηγορία:Ταινίες παραγωγής Ελληνικού Κέντρου Κινηματογράφου
Κατηγορία:Ελληνικές ταινίες τρόμου
Κατηγορία:Σινεφίλ ταινίες
Κατηγορία:Ταινίες βασισμένες σε πολλά έργα
Το χρήμα: Μια μυθολογία του Σκότους

***Το χρήμα: Μια μυθολογία του Σκότους*** είναι μια ελληνική ταινία του σκηνοθέτη Βασίλη Μαζωμένου. Πρόκειται για το πρώτο ευρωπαϊκό 3D animation μεγάλου μήκους. Θεωρείται ταινία σταθμός για τον ελληνικό και όχι μόνο κινηματογράφο, με πολλές διεθνείς διακρίσεις και πολλές θετικές κριτικές. Είναι, επίσης, μέρος της κινηματογραφικής τριλογίας του Βασίλη Μαζωμένου πάνω στην παρακμή του Δυτικού Πολιτισμού, η ταινία προβλήθηκε στη ρετροσπεκτίβα του Φεστιβάλ Κινηματογράφου του Πόρτο,  όπου ο Βασίλης Μαζωμένος τιμήθηκε με το ειδικό βραβείο του φεστιβάλ. Για την ταινία συνεργάστηκαν για έναν ολόκληρο χρόνο πολλοί νέοι animators υπό την επίβλεψη του Αντώνη Ντούσια, που είχε τη διεύθυνση όλης της ψηφιακής εμψύχωσης. Το έργο βασίζεται, όπως και οι δυο πρώτες μεγάλου μήκους ταινίες του σκηνοθέτη, σε συνδυαστικές τεχνικές κινούμενου σχεδίου, ντοκιμαντέρ και μυθοπλασίας.

## Πλοκή
Ο Γιάννης Μπακογιαννόπουλος στο gfc digital αναφέρει: 

## Διακρίσεις και Βραβεία
Η ταινία έχει βραβευτεί με το ειδικό βραβείο στο Διεθνές Φεστιβάλ Κινηματογράφου Fantasporto στην Πορτογαλία, ενώ ήταν υποψήφια για το βραβείο της καλύτερης ευρωπαϊκής ταινίας του Φανταστικού το 1999. Το 1998 απέσπασε το Κρατικό Βραβείο Ποιότητας, ενώ ήταν η επίσημη ελληνική συμμετοχή στα φεστιβάλ κινηματογράφου Sitges International Film Festival στην Ισπανία, στο Puchon International Fantastic Film Festival στη Νότια Κορέα το 2000, στο Πανόραμα Ευρωπαϊκού Κινηματογράφου (Ελλάδα) το 1998, στο διεθνές φεστιβάλ της Άγκυρας (Τουρκία) το 2000 και σε πολλά άλλα διεθνή φεστιβάλ. Το 2011 παρουσιάστηκε στη 3η Μπιενάλε της Αθήνας ΜΟΝΟΔΡΟΜΟΣ. 

## Παραπομπές


## Εξωτερικοί σύνδεσμοι
* 
* ''Το χρήμα: Μία μυθολογία του Σκότους'' στην Ταινιοθήκη της Ελλάδος
* ''Το χρήμα: Μία μυθολογία του Σκότους'' στο Filmfestival.gr
* ''Το χρήμα: Μία μυθολογία του Σκότους'' στο Cine.gr
* ''Το χρήμα: Μία μυθολογία του Σκότους'' στο Altcine.com

Κατηγορία:Ελληνικές ταινίες της δεκαετίας 1990
Κατηγορία:Ταινίες του 1998
Κατηγορία:Ελληνόφωνες ταινίες
Κατηγορία:Ελληνικές ταινίες κινουμένων σχεδίων
Κατηγορία:Ελληνικές δραματικές ταινίες
Κατηγορία:Ελληνικές ταινίες φαντασίας
Κατηγορία:Ταινίες σε σκηνοθεσία Βασίλη Μαζωμένου
Κατηγορία:Ταινίες σε σενάριο Βασίλη Μαζωμένου
Κατηγορία:Αποκαλυπτικές ταινίες
Κατηγορία:Ταινίες με θέμα τον χρόνο
Κατηγορία:Σινεφίλ ταινίες
Ρουπία

Η **ρουπία** είναι η κοινή ονομασία για τα νομίσματα της Ινδίας, του Πακιστάν, της Σρι Λάνκα, του Νεπάλ, του Μαυρίκιου, των Σεϋχελλών, των Μαλδίβων, της Ινδονησίας, και προηγουμένως της Βιρμανίας και του Αφγανιστάν. Ιστορικά, το πρώτο νόμισμα που ονομάστηκε «ρουπία» (*rupiya*) εισήχθη τον 16ο αιώνα από τον Σερ Σαχ Σουρί, ιδρυτή της Αυτοκρατορίας Σουρ της Βόρειας Ινδίας. Ο όρος προέρχεται από το *rūpya*, σανσκριτική λέξη για το ασημένιο νόμισμα, από την σανσκριτική rūpá, «όμορφη μορφή».

Στις Μαλδίβες, η μονάδα του νομίσματος είναι γνωστή ως *rufiyah* (ρουφίγια), η οποία είναι μια συγγενής του Χίντι *rupiya* . Τόσο οι ινδικές ρουπίες (INR) και η πακιστανική ρουπία υποδιαιρούνται σε εκατό *paise* (ενικός *paisa*) ή *pice*. Η ρουπία του Μαυρίκιου και της Σρι Λάνκα υποδιαιρούνται σε 100 cents. Η ρουπία Νεπάλ υποδιαιρείται σε εκατό *paisas* (ενικό και πληθυντικό) ή τέσσερα *sukas* ή δύο *mohors*.

Το νόμισμα του Αφγανιστάν ήταν επίσης εκφρασμένο σε αφγανικές ρουπίες μέχρι το 1925, με κάθε αφγανική Ρουπία να υποδιαιρείται σε 60 paisas. Πριν από την εισαγωγή της αφγανικής ρουπίας το 1891, το νόμιμο νόμισμα ήταν η ρουπία της Καμπούλ. Μέχρι τα μέσα του 20ου αιώνα, το επίσημο νόμισμα του Θιβέτ ήταν επίσης γνωστό ως Θιβετιανή ρουπία. Η ινδική ρουπία ήταν το επίσημο νόμισμα του Ντουμπάι και του Κατάρ μέχρι το 1959, όταν η Ινδία δημιούργησε μια νέα ρουπία του Κόλπου (επίσης γνωστή ως η «εξωτερική Ρουπία") για να εμποδίσει το λαθρεμπόριο χρυσού. Η ρουπία του Κόλπου ήταν νόμιμο χρήμα μέχρι το 1966, όταν η Ινδία υποτιμήσε σημαντικά την ινδική ρουπία και ένα νέο Ριγιάλ του Κατάρ ιδρύθηκε για να παρέχει οικονομική σταθερότητα.

## Παραπομπές


## Εξωτερικοί σύνδεσμοι
* 

Κατηγορία:Νομίσματα
Institut Eurécom

Η **EURECOM** είναι σχολή μηχανικών και αποτελεί κέντρο ερευνών στον τομέα των συστημάτων επικοινωνίας στην καρδιά του SophiaTech campus, μέσα στη διεθνή τεχνόπολη της Sophia Antipolis. Πρόκειται για έναν Ευρωπαϊκό Όμιλο Οικονομικού Σκοπού, ο οποίος διευθύνεται από μια κοινοπραξία διεθνών εταίρων του ακαδημαϊκού και βιομηχανικού κόσμου. Μέσα σ'αυτή την κοινοπραξία συγκαταλέγονται μεγάλα πανεπιστήμια, όπως: το Εθνική Ανώτατη Σχολή Τηλεπικοινωνιών, το Aalto University (Ελσίνκι), το Politecnico di Torino, το Technische Universität München (TUM), το Νορβηγικό Πανεπιστήμιο Επιστημών και Τεχνολογίας (NTNU) και το Vietnam National University Ho Chi Minh Ville (VNU). Το Institut Mines Telecom αποτελεί ιδρυτικό μέλος της EURECOM.

 

Η EURECOM επωφελείται από την ισχυρή αλληλεπίδραση με το βιομηχανικό κόσμο χάρη στους εταίρους της: τη Swisscom, την SFR, την ORANGE, την ST Microelectronics, τη BMW Group Research & Technology, τη Symantec, τη Monaco Telecom, τη SAP και την IABG με αποτέλεσμα την εγγυημένη διδασκαλία, προσαρμοσμένη στις ανάγκες των επιχειρήσεων. Το Πριγκηπάτο του Μονακό έγινε μέλος της κοινοπραξίας το 2013 ως θεσμικός έταιρος.

Ο ισχυρός διεθνής προσανατολισμός της EURECOM είναι εμφανής τόσο στον τομέα πρόσληψης καθηγητών όσο και σε εκείνον των μαθητών (το 70% των μαθητών προέρχονται από χώρες εκτός Γαλλίας) αλλά και στη μορφή της διδασκαλίας (ευρωπαϊκό πρόγραμμα σπουδών και γλώσσα διδασκαλίας τα αγγλικά).

Η ερευνητική δραστηριότητα της EURECOM αποτελεί θεμελιώδες στοιχείο. Οργανώνεται γύρω από τρεις κύριους τομείς: Δικτύωση και ασφάλεια, επικοινωνίες Πολυμέσων και Κινητής τηλεφωνίας. Η EURECOM είναι κύριος παράγοντας ευρωπαϊκών και εθνικών προγραμμάτων έρευνας.



Κατηγορία:Πανεπιστήμια στη Γαλλία
Μουσάτα Κεφαλλονιάς

Τα **Μουσάτα** είναι χωριό στην νότιο Κεφαλονιά και διοικητικά ανήκει στον Δήμο Αργοστολίου. 

## Γενικά στοιχεία
Τα Μουσάτα βρίσκονται 12,5 χιλιόμετρα νοτιοανατολικά από το Αργοστόλι σε υψόμετρο 200 μέτρα. Το χωριό είναι γνωστό για το μέλι του και για την παραλία του, το Τραπεζάκι. Στο λόφο πάνω από την παραλία βρίσκεται η εκκλησία της Παναγίας της Τραπεζοφόρου. Πάνω από το χωριό δεσπόζει ο Αίνος, ενώ έχει όμορφη θέα προς τη θάλασσα.  

Οι κάτοικοι του χωριού ως επί το πλείστον φέρουν το επώνυμο Γεωργόπουλος. Ο Στάθης Γεωργόπουλος ίδρυσε τον οικισμό το 1580 όταν ο ίδιος έλαβε γη και προνόμια από τους Ενετούς για την εγκατάσταση του. 

Μεγάλη συνοικία του χωριού είναι τα Ποριαράτα, πρώην οικισμός (διοικ. αναγν. 1866-1971), μαζί με την οποία ο σύγχρονος οικισμός καλείται στην καθημερινή πρακτική ως "Μουσοποριαράτα". Σύμφωνα με την απογραφή 2021 απογράφησαν 335 κάτοικοι ενώ με αυτήν του 2011 είχε 318.

## Παραπομπές


## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές οικισμών. Κοινότητα Μουσάτων (Κεφαλληνίας). eetaa.gr. Ημερομηνία πρόσβασης: 23 Ιουλίου 2019.
* Ε.Ε.Τ.Α.Α. - Διοικητικές μεταβολές οικισμών. Μουσάτα (Κεφαλληνίας). eetaa.gr. Ημερομηνία πρόσβασης: 23 Ιουλίου 2019.
* Ε.Ε.Τ.Α.Α. - Διοικητικές μεταβολές οικισμών. Ποριαράτα (Κεφαλληνίας). eetaa.gr. Ημερομηνία πρόσβασης: 23 Ιουλίου 2019.

Κατηγορία:Χωριά της περιφερειακής ενότητας Κεφαλληνίας
Κατηγορία:Δήμος Κεφαλονιάς
Κέιντρεν Κλαρκ

Ο **Κέιντρεν Κλαρκ** (*Keydren 'Kee-Kee' Clark*) είναι Αμερικανός επαγγελματίας αθλητής καλαθοσφαίρισης, γεννημένος στις 8 Οκτωβρίου του 1984, στην *Tuscaloosa* της Πολιτείας Αλαμπάμα. Έχει ύψος 1,80 μ. και αγωνίζεται στη θέση του πόιντ γκαρντ.

## Καριέρα
Ο Κλαρκ είναι απόφοιτος του Κολεγίου Saint Peter's (2002-2006). Αναδείχθηκε δυο συνεχόμενες χρονιές πρώτος σκόρερ στο Κολεγιακό Πρωτάθλημα των ΗΠΑ (2004, 2005). Μετά την αποφοίτησή του ακολούθησε την οδό των draft για ένταξη στο ΝΒΑ, αλλά δεν τα κατάφερε, οπότε στράφηκε στην Ευρώπη. Αγωνίσθηκε κατά σειρά στον Αιγάλεω Α.Ο. (2006-2007), όπου αναδείχθηκε 1ος σκόρερ της κανονικής διάρκειας στην ελληνική Α1 Ανδρών, στη Σκαβολίνι του Πέζαρο (2007-2008), στον Άρη Θεσσαλονίκης (2008-2010) όπου την πρώτη χρονιά ήταν ξανά 1ος σκόρερ, στην Umana Reyer της Βενετίας (2010-2013) και στην Cimberio Varese (2013-2014). Συνέχισε στη Βαρέζε, πριν μεταγραφεί στη Γαλλία και τις Ναντέρ και Νανσί.

Το 2015 τον βρήκε να αγωνίζεται στην Ατσιμπαντέμ Ουνιβερσίτεσι από την Τουρκία, ενώ την επόμενη χρονιά επέστρεψε στην Ελλάδα, για λογαριασμό του Προμηθέα Πατρών. Την περίοδο 2017-18 αγωνίστηκε στον Γ.Σ. Περιστερίου (Α2). Με το Περιστέρι κέρδισε το πρωτάθλημα της Α2, ενώ ο ίδιος βγήκε MVP της διοργάνωσης κάνοντας μεγάλες εμφανίσεις. Το καλοκαίρι του 2018, ανανέωσε με την ομάδα. Τον Νοέμβριο τραυματίστηκε σοβαρά στο γόνατο και έχασε το υπόλοιπο της σεζόν.

Βραβεύτηκε με το έπαθλο Haggerty (των Ενώσεων/Οργανισμών NIT και MBWA) το 2005 και με τη διάκριση του παίκτη της χρονιάς του MAAC (2006).

## Τίτλοι

### Συλλογικοί

* Πρωτάθλημα Α2 Κατηγορίας: (2018)

#### Ατομικοί

* MVP Α2 Κατηγορίας: (2018)
* Πρώτος σκόρερ Ελληνικού Πρωταθλήματος: (2007)
* 2x Πρώτος σκόρερ κολεγιακού πρωταθλήματος NCAA: (2004, 2005)

## Παραπομπές


## Πηγές
* O KEYDREN CLARK στο Euroleague Basketball Net
* Η επίσημη ιστοσελίδα του Κέιντρεν Κλαρκ
* Keydren Clark Europe Stats | Basketball-Reference.com



Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Αιγάλεω
Κατηγορία:Καλαθοσφαιριστές Βικτόρια Λιμπερτάς Πέζαρο
Κατηγορία:Καλαθοσφαιριστές Παλλακανέστρο Βαρέζε
Κατηγορία:Καλαθοσφαιριστές Νανσί Μπασκέτ
Κατηγορία:Καλαθοσφαιριστές Τεχνικού Πανεπιστημίου Κωνσταντινούπολης
Κατηγορία:Καλαθοσφαιριστές Περιστερίου
Κατηγορία:Ξένοι καλαθοσφαιριστές στην Ελλάδα
Κατηγορία:Πολιτογραφημένοι πολίτες της Βουλγαρίας
Μόβρη

Η **Μόβρη** (ή και **Μώβρη**) είναι βουνό της Αχαΐας, στην βόρεια Πελοπόννησο, με μέγιστο υψόμετρο 818 μέτρα. 

## Γεωγραφία
Βρίσκεται νότια-νοτιοανατολικά της πεδιάδας της δυτικής Αχαΐας και καταλαμβάνει μεγάλη έκταση της ενδοχώρας του Δήμου Δυτικής Αχαΐας. 

Στις βόρειες παρυφές και πρόποδες του βρίσκονται τα χωριά Βυθούλκας, Ελαιοχώρι, Κρίνος, Πουρνάρι, Πετροχώρι και το μοναστήρι του Αγίου Δημητρίου Μπάδα. Στα βορειοανατολικά και ανατολικά βρίσκονται η Άρλα και η Φώσταινα, καθώς και ο οικισμός Ροβιανίτη. Στα δυτικά βρίσκονται τα χωριά Πέτας, Ριόλος και Ματαράγκα, καθώς και το μοναστήρι του Φιλοκαλίου (Παναγία Φιλοκαλιώτισα). Στα νότια βρίσκονται τα χωριά Πολύλοφο (Μπράτι) και Αγίος Νικολάος (Σπάτα) καθώς επίσης και τα μοναστήρια της Αγίας Μαρίνας Μαρίτσης και του Αγίου Νικολάου Σπάτων. Στο κεντρικό τμήμα του βουνού βρίσκεται: ο εγκαταλελειμμένος και ερειπωμένος πλέον οικισμός των Τσαγκαραιίκων.

Υπήρξε φυσικό σύνορο των πρώην δήμων Μόβρης και Ωλενίας ενώ ένα μικρό μέρος του ανήκε στον πρώην Δήμο Λαρισσού. Από την 1η Ιανουαρίου του 2011 και έπειτα, με το *[[Πρόγραμμα «Καλλικράτης»|Πρόγραμμα Καλλικράτης]]*, εκτείνεται εξ ολοκλήρου στον νεοπαγή Δήμου Δυτικής Αχαΐας και αποτελεί σημαντικό σημείο αναφοράς.

## Χλωρίδα
Στην Μόβρη φύονται, μεταξύ άλλων, αριές, πεύκα, πουρνάρια, κουμαριές, καθώς και σωρεία θάμνων και άλλων φυτών. 

Η περιοχή έχει πληγεί αρκετές φορές από πυρκαγιές όπου έχουν επιφέρει καταστροφή στα άλλοτε πυκνά και εκτεταμένα δάση της, με αποκορύφωμα την φωτιά του 1953 όπου κάηκαν τότε χιλιάδες στρέμματα δάσους και κυρίως πευκώνες. Υπήρξαν και άλλες πυρκαγιές, όπως κατά την περίοδο της Κατοχής αλλά και κατά τα τελευταία χρόνια. 

## Ονομασία
Πριν τη Φραγκοκρατία το βουνό ονομαζόταν «Μαυρονέρι». Το όνομά του, που απαντάται και ως «Μόβρα» ή «Μόβρι», είναι κατά μια άποψη παραφθορά του ονόματος «Μαύρα» (στα γαλλικά: Mauvre) κατόπιν της συγχύσεως του παλιού ονόματος «Μαυρονέρι» του όρους αυτού με το νησί της Αγίας Μαύρας, δηλ. τη Λευκάδα, από τους Φράγκους κατακτητές της περιοχής.

## Παραπομπές και υποσημειώσεις


## Πηγές
* Αντώνης Καλογήρου, *Τα βουνά δυτικά του Ερυμάνθου*, Εκδόσεις In Path, Αθήνα 2012. ISBN 978-960-9720-00-7.

## Βιβλιογραφία
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Μώβρη.
* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001.

Κατηγορία:Βουνά της Αχαΐας
Μόβρη
Μόβρη
3022 Ντόμπερμαν

Ο **Ντόμπερμαν (Dobermann)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,694. Ανακαλύφθηκε το 1980 από την Τσέχα αστρονόμο Ζντένκα Βάβροβα, που παρατηρούσε από το Αστεροσκοπείο Κλετ της Τσεχίας. Ο αστεροειδής πήρε το όνομά του προς τιμή του Γερμανού ερασιτέχνη αστρονόμου Καρλ Φρήντριχ Λούις Ντόμπερμαν (*Karl Friedrich Louis Dobermann*), ο οποίος είναι γνωστότερος ως ο δημιουργός της ομώνυμης ράτσας σκύλων.

Ο Ντόμπερμαν είναι ένας από τους πολύ λίγους αστεροειδείς της Κύριας Ζώνης που περιφέρονται γύρω από τον `Ηλιο σε λιγότερο από χίλιες γήινες ημέρες.

## Φυσικά χαρακτηριστικά
Τα κυρίως φυσικά χαρακτηριστικά του Ντόμπερμαν είναι άγνωστα. Ο Ντόμπερμαν περιστρέφεται γύρω από τον εαυτό του μία φορά κάθε 10 ώρες και 20 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ντομπερμαν
Σάβα Ντολίνκα

μικρογραφία|Υδροηλεκρικός σταθμός στον Σάβα Ντολίνκα
Ο **Σάβα Ντολίνκα** (*[[σλοβενικά]] : Сава Долинка*) είναι ποταμός της βορειοδυτικής Σλοβενίας ένας από τους παραποτάμους του Σάβα. Πηγάζει στο Κράνισκα Γκόρα στις Δολομιτικές Άλπεις.

Ο Σάβα Ντολίνκα αρχικά δέχεται τα νερά ενός ρέματος που ρέει στην κοιλάδα του Ταμάρ σε υψόμετρο 1222 μέτρα και μετά από 5 χιλιόμετρα κάνει στροφή και συναντά την πηγή του Σάβα Ντολίνκα στο Κράνισκα Γκόρα. Έχει μήκος 45 χλμ με έκταση λεκάνης απορροής 521 τετραγωνικά χιλιόμετρα. Ρέει στην κοιλάδα κοντά στο χωριό της Μάρτουλιεκ και κοντά στο χωριό Μπλεντ συγχωνεύετε με τον Σάβα Μποχίνικα δημιουργώντας τον ποταμό Σάβα.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά

Κατηγορία:Ποταμοί της Σλοβενίας
Κατηγορία:Παραπόταμοι του Σάβου
Γρηγόριος Χίος

Ο **Γρηγόριος Χίος** ήταν εκκλησιαστικός λόγιος του 15ου αιώνα.

## Βίος
Ο Γρηγόριος Χίος ήταν διάκονος και ιερέας. Συνέγραψε μικρό ιστορικό υπόμνημα για το έτος 1456. 

## Πηγές
*Κωνσταντίνος Σάθας, Βιογραφίαι των εν τοις γράμμασι διαλαμψάντων Ελλήνων από της καταλύσεως της Βυζαντινής Αυτοκρατορίας μέχρι της Ελληνικής Εθνεγερσίας 1453-1821, εκδ. Κουλτούρα,1990, σελ.110

Κατηγορία:Έλληνες λόγιοι του 15ου αιώνα
Γιούλια Σνιγκίρ

Η **Γιούλια Βίκτωροβνα Σνιγκίρ** (Ρώσικα: Юлия Викторовна Снигирь, γεννημένη 2 Ιουνιόυ του 1983, πραγματικό επίθετο **Σιρίσκινα**) και είναι Ρωσίδα ηθοποιός και μοντέλο.

## Βιογραφία
Η Γιούλια Σνιγκίρ γεννήθηκε 2 Ιουνίου του 1983 στο Ντονσκόι της Τούλας στη Ρωσία. Εμφανίστηκε στο βίντεο-κλιπ του Ρωσικού συγκροτήματος Ζβέρι. Όταν ήταν μικρή ασχολούνταν εντατικά με το σκάκι, στα 15 της χρόνια βραβεύτηκε, ήθελε να συνεχίσει την καριέρα της στο σκάκι, αλλά μετακόμισε στη Μόσχα και φοίτησε στο Κρατικό Πανεπιστήμιο. Η Γιούλια έπρεπε να σπουδάζει και ταυτοχρόνως να υποστηρίξει τον εαυτό της οικονομικά. Δίδασκε αγγλικά σε ένα δημοτικό σχολειό, μέχρι που ένας φίλος της έδειξε φωτογραφίες της Γιούλια σε έναν κυνηγό ταλέντων για μοντέλα της Μόσχας. Παράλληλα με το Πανεπιστήμιο, η Γιούλια έγινε ένα επιτυχημένο μοντέλο. Η καριέρα της και ως ηθοποιός δεν άργησε να έρθει, όταν έγινε αποδεκτή από μία περίφημη Ακαδημία. Πρωταγωνίστησε σε δύο ανεξάρτητες ταινίες και ο ρόλος που καθιέρωσε την καριέρα της ήταν στη ρωσική ταινία Το Κατοικήσιμο Νησί (Ρώσικα:  Обитаемый остров, Αγγλικά: The Inhabited Island), πλάι στους Βασίλι Στεπάνοφ, Πιότρ Φιόντοροφ, Μαξίμ Ματβέγεφ και Φιόντορ Μπονταρτσούκ, ακολούθησε και το σίκουελ της ταινίας με τους ίδιους πρωταγωνιστές. Η Γιούλια γίνεται πολύ διάσημη στη Ρωσία και γίνεται το πρόσωπο της L'Oreal. Το 2012 της έγινε πρόταση να παίξει στην αμερικανική ταινία Πολύ Σκληρός Για Να Πεθάνει Σήμερα, μία Ρωσίδα ανταγωνίστρια, Ιρίνα, πλάι στο Μπρους Γουίλις, η ταινία κυκλοφόρησε το 2013. Η Γιούλια διατηρεί από το 2012 μέχρι και σήμερα ερωτική σχέση με τον περίφημο Ρώσο ηθοποιό και μοντέλο Ντανίλα Καζλόφσκι.

## Στοιχεία
* Ύψος: 1,67
* Σύντροφος: Ντανίλα Καζλόφσκι
* Χρώμα Ματιών: Μπλε
* Χρώμα Μαλλιών: Καστανά
* Ζώδιο: Δίδυμοι (αστρολογία)
* Το πραγματικο της επίθετο είναι **Σιρίσκινα**

## Φιλμογραφία

## Εξωτερικοί σύνδεσμοι

* http://www.imdb.com/name/nm2568364/?ref_=tt_cl_t2

Κατηγορία:Ρωσίδες ηθοποιοί
Κατηγορία:Ρωσίδες μοντέλα
Κατηγορία:Φωτομοντέλα
Δημήτριος Φράγγος

Ο **Δημήτριος Φράγγος** ήταν Ηπειρώτης λόγιος του 15ου αιώνα.

## Βίος
Ο **Δημήτριος Φράγγος** καταγόταν από την Ήπειρο. Μετά την εισβολή των Τούρκων στην ιδιαίτερη πατρίδα του, κατέφυγε στην Ιταλία όπου συνέγραψε στα λατινικά το έργο του *Πόλεμοι Γεώργιου Καστριώτη*

## Πηγή
* Κωνσταντίνος Σάθας, *Βιογραφίαι των εν τοις γράμμασι διαλαμψάντων Ελλήνων από της καταλύσεως της Βυζαντινής Αυτοκρατορίας μέχρι της Ελληνικής Εθνεγερσίας 1453-1821*, εκδ. Κουλτούρα, 1990, σελ. 110

Φραγγος
Σάβα Μποχίνικα

μικρογραφία|Ο Σάβα Μποχίνικα
Ο **Σάβα Μποχίνικα** (*[[σλοβενικά]] : Sava Bohinjka*) είναι ποταμός της Σλοβενίας ένας από τους παραποτάμους του Σάβα. Ο ποταμός συγχωνεύεται μετά από 31 χλμ ροής με τον Σάβα Ντολίνκα και σχηματίζουν τον ποταμό Σάβα.
 
Πηγάζει από τη Λίμνη Μποχίνι στο Όρος Τρίγκλαβ. Από την λίμνη ξεκινά το μικρό ποτάμι Τζεζέρνιτσα και μετά από 100 μέτρα συγχωνεύεται με το ρέμα Μοστνίτσα κι εκεί δημιουργείτε ο ποταμός. Το ποτάμι είναι 31 χιλιόμετρα μήκος και έχει λεκάνη απορροής 381 τετραγωνικά χλμ. Ρέει μέσα από το χωριό Μπλεντ  κοντά στη Λίμνη Μπλεντ κι επειτα συναντα τον ποταμό Σάβα Ντολίνκα και μαζί σχηματίζουν τον ποταμό Σάβα.

Στην λίμνη Μποχίνι εκβάλει το ρέμα  Σάβιτς το οποίο τροφοδοτείται με νερό από την κοιλάδα των λιμνών του Τρίγκλαβ. Ο Σάβιτς είναι γνωστός για τον περίφημο 60 μέτρων καταρράκτη.

## Παραπομπές


## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά

## Εξωτερικοί σύνδεσμοι
* 

Κατηγορία:Ποταμοί της Σλοβενίας
Κατηγορία:Παραπόταμοι του Σάβου
Μεναχέμ Μπέγκιν

Ο **Μεναχέμ Μπέγκιν** (16 Αυγούστου 1913 - 9 Μαρτίου 1992) ήταν Ισραηλινός πολιτικός, ιδρυτής του Λικούντ και πρωθυπουργός του Ισραήλ. Πριν από τη δημιουργία του κράτους του Ισραήλ, ήταν ο ηγέτης της σιωνιστικής μαχητικής ομάδας Ιργκούν, η οποία αποσχίστηκε από τη μεγαλύτερη εβραϊκή παραστρατιωτική οργάνωση Χαγκανά. Εξελέγη στην πρώτη Κνεσέτ ως επικεφαλής του κόμματος Χερούτ, το οποίο ίδρυσε. Το 1977 έγινε πρωθυπουργός και το 1979 υπέγραψε τη Συνθήκη Ειρήνης Αιγύπτου-Ισραήλ, για την οποία αυτός και ο Ανουάρ Σαντάτ μοιράστηκαν το Νόμπελ Ειρήνης. Έμεινε στην πολιτική μέχρι τον Οκτώβριο του 1983, οπότε παραιτήθηκε.

## Παραπομπές


## Εξωτερικοί σύνδεσμοι
* Menahem Begin (1913-1992), Lexicon of Terms, Knesset

Κατηγορία:Πρωθυπουργοί του Ισραήλ
Κατηγορία:Βραβευμένοι με Νόμπελ Ειρήνης
Κατηγορία:Ισραηλινοί νομπελίστες
Κατηγορία:Λευκορώσοι νομπελίστες
Κατηγορία:Πολωνοί νομπελίστες
Σούτλα

Ο **Σούτλα**  ή **Σότλα** (*[[κροατικά]]: Sutla, [[σλοβένικα]]: Sotla*) είναι ποταμός της Σλοβενίας και της Κροατίας αριστερός παραπόταμος του Σάβου. Σχεδόν σε όλο το μήκος του είναι τα σύνορα μεταξύ Σλοβενίας και Κροατίας. Έχει μήκος περίπου 92 χλμ και λεκάνη απορροής γύρω στα 581 τετραγωνικά χλμ (εκ των οποίων 451 τετραγωνικά χλμ στη Σλοβενία).

Πηγάζει από τη Σλοβενία στις νότιες πλαγιές του Μάτσελσκα (Maceljska) στα 715 μέτρα και εκβάλει στον Σάβα. Μεγάλους παραποτάμους λαμβάνει μόνο στην δεξιά πλευρά.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά

## Εξωτερικοί σύνδεσμοι
* 

Κατηγορία:Ποταμοί της Κροατίας
Κατηγορία:Ποταμοί της Σλοβενίας
Κατηγορία:Παραπόταμοι του Σάβου
Κατηγορία:Ποτάμια σύνορα
Αγία Κυριακή Κούνου Λακωνίας

Η **Αγία Κυριακή** είναι οικισμός της τοπικής κοινότητας Κούνου, της δημοτικής ενότητας (τέως δήμου) Οιτύλου του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου. Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Οιτύλου του νομού Λακωνίας, στο γεωγραφικό διαμέρισμα Πελοποννήσου.
*Στην απογραφή πληθυσμού του 2011, ο οικισμός καταγράφηκε χωρίς κατοίκους.

## Γεωγραφικά στοιχεία
Η Αγία Κυριακή είναι οικισμός στο νοτιοδυτικό τμήμα του νομού Λακωνίας. Βρίσκεται στη δυτική Μάνη (του Μεσσηνιακού Κόλπου), μετά τον όρμο του Μέζαπου και το ακρωτήριο Τηγάνι, σε μέσο σταθμικό υψόμετρο 140 μέτρα. Απέχει περίπου 83 χλμ. Ν. ΝΔ. της Σπάρτης.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός είχε αναγνωριστεί από το 1835 αλλά καταργήθηκε το 1951. Το 2001 επαναναγνωρίστηκε και προσαρτήθηκε στον δήμο Οιτύλου του νομού Λακωνίας. Με το ΦΕΚ 87Α – 7/06/2010 αποσπάστηκε από τον δήμο Οιτύλου και προσαρτήθηκε στον δήμο Ανατολικής Μάνης.

## Αξιοθέατα
*Το ξωκκλήσι της *Παναγίας της Αγήτρ(ι)ας (Οδηγήτριας) *, εξαιρετικής ομορφιάς, χωμένο μέσα στα βράχια, που δύσκολα διακρίνεται από μακριά. Βρίσκεται βορειοδυτικά του οικισμού σε επιβλητική ορθοπλαγιά που δεσπόζει πάνω από την απόκρημνη ακτή. Είναι βυζαντινό εκκλησάκι του 13ου αιώνα, περίπου, σταυροειδούς ρυθμού με τρούλο, μαρμάρινα ανάγλυφα και σκαλιστά επιδαπέδια μοτίβα και αγιογραφίες που όμως έχουν ξεθωριάσει. Θεωρείται από τα ομορφότερα ελληνικά ξωκκλήσια, απόλυτα εναρμονισμένο με το φυσικό του περιβάλλον. Έχει το προσωνύμιο «Η Αγήτρια της Σκιάς», επειδή βρίσκεται χωμένο στη σκιά των βράχων, σχεδόν όλες τις ώρες της ημέρας.
*Η εκκλησία της Αγίας Κυριακής, ναός μονοκάμαρος με μεγαλιθική τοιχοποιία, όπως όλες οι εκκλησίες στη Μάνη πριν το 1300. Η ιδιόρρυθμη «κυκλώπεια» οικοδομική γραμμή της εκκλησίας είναι απόλυτα εναρμονισμένη με την οικοδομική μορφή των κτισμάτων της περιοχής. Στο υπέρθυρο υπάρχει ημικυκλική μαρμάρινη πλάκα, με ανάγλυφο σταυρό και από ένα παραδείσιο πουλί εκατέρωθεν, στοιχεία χαρακτηριστικά για τη χρονολόγησή της. Επίσης στις δύο εξωτερικές γωνίες (ΒΔ. και ΝΔ.) υπάρχουν δύο μακριά, σκαλιστά μαρμάρινα κομμάτια, αρχαϊκής προέλευσης, με παραστάσεις κυκλικών και ημικυκλικών σχημάτων και με σκαλιστούς «λωτούς».
*Το Ακρωτήρι Τηγάνι, χαρακτηριστικού μακρόστενου σχήματος, όπου σώζονται ερείπια κάστρου

## Εκδηλώσεις
*Η γιορτή της Παναγίας της Αγήτρ(ι)ας, στις 23 Αυγούστου

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα εκδ., 1978, 2006
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

## Εξωτερικοί σύνδεσμοι
*http://www.zorbas.de/maniguide/deepb.html

Κατηγορία:Χωριά της περιφερειακής ενότητας Λακωνίας
Κατηγορία:Μάνη
Κατηγορία:Δήμος Ανατολικής Μάνης
Φεουδαρχία στην Ελλάδα

Στην Ελλάδα ήδη από την αρχαιότητα υπήρχαν ισχυρές οικογένειες που κατείχαν μεγάλες εκτάσεις γης και προνόμια. Κατά την Βυζαντινή περίοδο στάλθηκαν στην Ελλάδα από τον Αλέξιο Α' Κομνηνό άρχοντες, επονομαζόμενοι κεφαλάδες, για να διοικήσουν. Σε αυτούς δόθηκαν μεγάλες εκτάσεις γης και πολλά διοικητικά και πολιτικά προνόμια. Κατά την περίοδο της Φραγκοκρατίας και Ενετοκρατίας οι άρχοντες αυτοί κατάφεραν να διατηρήσουν τα παλιά τους προνόμια (γη και δουλοπάροικους) και αναγνωρίστηκαν ως ευγενείς από τους δυτικούς ανεβαίνοντας στην τάξη των ιπποτών. Την ίδια περίοδο δημιουργείται, άλλωστε, στον ελλαδικό χώρο η Χρυσή Βίβλος που περιέχει τα ονόματα και τα οικόσημα του ελληνικού αρχοντολογίου. Κατά την διάρκεια της Τουρκοκρατίας υπήρχαν στην κεντρική Ελλάδα και Πελοπόννησο προύχοντες και προεστοί με μεγάλες εκτάσεις γης στην κατοχή τους, οι λεγόμενοι κοτζαμπάσηδες.

Ελλαδα
Κατηγορία:Πολιτική της Ελλάδας
Κατηγορία:Τουρκοκρατία
Κρυοπηγή Καρδίτσας

Η **Κρυοπηγή** είναι ημιορεινός οικισμός (υψόμετρο 550 μέτρα) στον Δήμο Μουζακίου της Περιφερειακής Ενότητας Καρδίτσας.                                          

## Γεωγραφικά στοιχεία - αξιοθέατα
Η Κρυοπηγή βρίσκεται βορειοδυτικά της Λίμνης Πλαστήρα σε απόσταση περίπου 35 χιλιομέτρων δυτικά από την Καρδίτσα και 10 χιλιομέτρων νότια από το Μουζάκι (έδρα του δήμου) ενώ είναι κτισμένη σε περιοχή κατάφυτη από δένδρα και με πολλές πηγές. Οι κάτοικοι της ασχολούνται με την κτηνοτροφία και τη γεωργία.

Αξιοθέατα θεωρούνται ο νερόμυλος Πάκκες, που χρονολογείται από το 1890, οι δροσερές πηγές του "Τρανή Βρύση" και "Συκιά" καθώς και το εξωκλήσι των Αγίων Αναργύρων. Η ίδρυση του εξωκλησίου χρονολογείται τον 18ο αιώνα. Είναι σημαντικό θρησκευτικό μνημείο με αξιόλογες τοιχογραφίες και εικόνες. Την 1η Ιουλίου τελείται στην εκκλησία Θεία Λειτουργία και ακολουθεί πανηγύρι.                                          

Μαζί με τους οικισμούς Λάκκες και Ξηρόκαμπο αποτελούν την κοινότητα Κρυοπηγής. Η επίσημη ονομασία είναι "η Κρυοπηγή". To παλαιό της όνομα, μέχρι το 1957, ήταν . Την περίοδο της Τουρκοκρατίας, στα έγγραφα των Οθωμανών ονομαζόταν *zirc* η *zerc.* Οι απογραφές πληθυσμού μετά τον Β' Παγκόσμιο Πόλεμο είναι:                                          

## Γεωγραφικές συντεταγμένες
Γεωγραφικό πλάτος:39.3677846703

Γεωγραφικό μήκος:21.6643371476

## Πηγές


 

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Μουζακίου
Αγία Κυριακή Σπαρτιατών Λακωνίας

Η **Αγία Κυριακή** είναι οικισμός της δημοτικής κοινότητας  και δημοτικής ενότητας Σπάρτης, του δήμου Σπάρτης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Λακεδαίμονος του νομού Λακωνίας, στο γεωγραφικό διαμέρισμα Πελοποννήσου.
*Μέχρι το 1928, η Αγία Κυριακή ονομαζόταν *Τσαούσι*.

## Γεωγραφικά στοιχεία
Η Αγία Κυριακή είναι οικισμός στο δυτικοκεντρικό τμήμα του νομού Λακωνίας. Βρίσκεται μέσα στην εύφορη κοιλάδα που σχηματίζει ο ποταμός Ευρώτας, ανάμεσα στον Πάρνωνα και τον Ταΰγετο και σε μέσο σταθμικό υψόμετρο 190 μέτρων. Απέχει περίπου 6 χιλιόμετρα Ν.ΝΑ. του κέντρου της Σπάρτης.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 ως *Τσαούσι*. Το 1928 μετονομάστηκε σε *Αγία Κυριακή* και το 1912 προσαρτήθηκε στην κοινότητα Αγίου Ιωάννη. Με το ΦΕΚ 194Α – 21/09/1959 αποσπάστηκε από την κοινότητα Αγίου Ιωάννη και προσαρτήθηκε στο δήμο Σπαρτιατών.

## Αξιοθέατα
 Ο αρχαιολογικός χώρος των Αμυκλών, από τους σπουδαιότερους της Πελοποννήσου. Βρίσκεται ακριβώς δίπλα στη δυτική έξοδο του χωριού, πλησιέστερα από τον ομώνυμο οικισμό των Αμυκλών. Οι Αμύκλες υπήρξαν αρχαιότατη αχαϊκή πόλη (αρχαιότερος ακόμη και από την Σπάρτη), στη δεξιά όχθη του Ευρώτα, ιδρυμένες από τον Αμύκλα. Ακόμη και μετά την εγκατάσταση των Δωριέων στην περιοχή, διατήρησαν την ανεξαρτησία τους για πολλά χρόνια. Στον λόφο του οικισμού της Αγίας Κυριακής, εντοπίστηκε το Ιερό του Αμυκλαίου Απόλλωνα, λατρευτικός χώρος που, από την εύρεση ειδωλίων, βεβαιώθηκε η παλαιότερη λατρεία στον προελληνικό θεό Υάκινθο. Το ιερό ήταν πολύ μεγάλο στην εποχή της άνθησής του και περιλάμβανε το μεγάλο χάλκινο άγαλμα του Απόλλωνα, όπως και τον περίφημο Θρόνο του Απόλλωνα, ύψους μεγαλύτερου των 4 μέτρων.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, εκδ. 1978, 2006
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Χωριά της περιφερειακής ενότητας Λακωνίας
Κατηγορία:Δήμος Σπάρτης
Ηλιόδοτος

Ο **Ηλιόδοτος** ήταν Ινδο-Έλληνας βασιλιάς, πιθανότατα του 1ου αιώνα π.Χ. Είναι γνωστός από ένα χρυσό νόμισμα, το οποίο βρέθηκε το 2011. Είναι γνωστός ίσως και από μια επιγραφή.

Το κέρμα απεικονίζει στο μπροστινό μέρος της εικόνας τον βασιλιά και ελληνική επιγραφή με το όνομά του BAΣIΛE/ΩΣ HA/PΔOTO[Y]. Στο πίσω μέρος απεικονίζεται ο Ηρακλής και η επιγραφή «Maharajasa Heliyadotasa» στη γλώσσα Καρόσθι. Το απλό ύφος του νομίσματος μπορεί να σημαίνει ότι ανήκε σε μικρής διάρκειας βασιλεία τοπικού άρχοντα στο βόρειο τμήμα του Αφγανιστάν και του Πουντζάμπ.

## Βιβλιογραφία
*Όσμουντ Μποπεαράχτσι, «Deux documents exceptionels en numismatique indo-grecque», Cahiers Numismatiques 48.189 (Σεπτέμβριος 2011)

## Αναφορές


Κατηγορία:Έλληνες Βασιλείς Βακτρίας & Ινδίας
Αγία Κυριακή Μονεμβασίας Λακωνίας

Η **Αγία Κυριακή** είναι χωριό της τοπικής κοινότητας,  δημοτικής ενότητας και δήμου Μονεμβασίας, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Επιδαύρου Λιμηράς του νομού Λακωνίας, στο γεωγραφικό διαμέρισμα Πελοποννήσου.

## Γεωγραφία
Η Αγία Κυριακή είναι χωριό στο Α.ΝΑ. τμήμα του νομού Λακωνίας. Βρίσκεται λίγο βορειότερα από την Μονεμβασιά, κοντά στον κόλπο Επιδαύρου Λιμηράς και στο ομώνυμο ακρωτήρι της Αγίας Κυριακής, σε μέσο σταθμικό υψόμετρο 70 μέτρα. Απέχει περίπου 90 χλμ. ΝΑ. της Σπάρτης.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1909. Με το ΦΕΚ 244Α – 04/12/1997 αποσπάστηκε από την κοινότητα Μονεμβασίας και προσαρτήθηκε στο δήμο Μονεμβασίας.

## Αξιοθέατα
* Το εκκλησάκι της Αγίας Κυριακής
* Η παραλία Πόρι βόρεια του οικισμού

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, εκδ. 1978, 2006
* Εγκυκλοπαίδεια Πάπυρος Λαρούς, εκδ. 1963
* Εγκυκλοπαίδεια Δομή, εκδ. 2002-4
* Οργανισμός εκδόσεων «Ελλάδα», χάρτες (Βαρελάς)
* Περιοδικό «Διακοπές», εκδ. Δ.Ο.Λ.,  2010
* Google Earth
* eetaa.gr

Κατηγορία:Χωριά της περιφερειακής ενότητας Λακωνίας
Κατηγορία:Δήμος Μονεμβασιάς